รัฐบาลไทย-ข่าวทำเนียบรัฐบาล-กรมบัญชีกลางมอบรางวัลทุนหมุนเวียนดีเด่น ประจำปี 2566 “ทุนหมุนเวียน ขับเคลื่อนเศรษฐกิจ พัฒนาประเทศไทยไปด้วยกัน”
วันพุธที่ 21 กุมภาพันธ์ 2567
21/02/2567
กรมบัญชีกลางมอบรางวัลทุนหมุนเวียนดีเด่น ประจําปี 2566 “ทุนหมุนเวียน ขับเคลื่อนเศรษฐกิจ พัฒนาประเทศไทยไปด้วยกัน”
กระทรวงการคลัง โดยกรมบัญชีกลาง จัดงานมอบรางวัลทุนหมุนเวียนดีเด่น ประจําปี 2566 ขึ้น ต่อเนื่องเป็นปีที่ 15 ภายใต้ชื่องาน “ทุนหมุนเวียน ขับเคลื่อนเศรษฐกิจ พัฒนาประเทศไทยไปด้วยกัน” ณ ห้องจูปิเตอร์ อาคารชาเลนเจอร์ อิมแพ็ค เมืองทองธานี
นางแพตริเซีย มงคลวนิช อธิบดีกรมบัญชีกลาง เปิดเผยภายหลังพิธีมอบรางวัลทุนหมุนเวียนดีเด่น ประจําปี 2566 ว่า วันนี้ (21 ก.พ. 67) กระทรวงการคลัง โดยกรมบัญชีกลาง ในฐานะหน่วยงานที่กํากับดูแลและประเมินผลการดําเนินงานของทุนหมุนเวียน ได้จัดงานมอบรางวัลทุนหมุนเวียนดีเด่น ประจําปี 2566 ขึ้น ต่อเนื่องเป็นปีที่ 15 ภายใต้ชื่องาน “ทุนหมุนเวียน ขับเคลื่อนเศรษฐกิจ พัฒนาประเทศไทยไปด้วยกัน” ณ ห้องจูปิเตอร์ อาคารชาเลนเจอร์ อิมแพ็ค เมืองทองธานี โดยได้รับเกียรติจากนายกฤษฎา จีนะวิจารณะ รัฐมนตรีช่วยว่าการกระทรวงการคลัง เป็นประธานมอบรางวัล ซึ่งคณะอนุกรรมการตัดสินรางวัลทุนหมุนเวียนดีเด่น ประกอบด้วย ผู้เชี่ยวชาญและผู้ทรงคุณวุฒิในสาขาต่าง ๆ ได้กําหนดกรอบหลักเกณฑ์การพิจารณาตัดสินรางวัลและประเมินผลการดําเนินงานทุนหมุนเวียนประจําปีบัญชี 2565 จํานวน 5 ประเภทรางวัลด้วยกัน โดยมีทุนหมุนเวียนที่เข้ารับการประเมินผลการดําเนินงาน จํานวน 96 ทุนหมุนเวียน และมีทุนหมุนเวียนที่ได้รับรางวัลในครั้งนี้จํานวนทั้งสิ้น 14 รางวัล จาก 9 หน่วยงาน ดังนี้
1. รางวัลผลการดําเนินงานดีเด่น เป็นรางวัลสําหรับทุนหมุนเวียนที่มีผลการดําเนินงานโดยรวมดีเด่น ซึ่งสามารถดําเนินงานตามแผนงาน/โครงการที่กําหนดไว้ได้อย่างมีประสิทธิภาพ ประสิทธิผล บรรลุเป้าหมายตามภารกิจ และพิจารณาจากเกณฑ์การประเมินผลคะแนนในภาพรวมที่มีคะแนนมากกว่า 4.5 คะแนน จํานวน 3 ทุนหมุนเวียน ได้แก่
ทุนหมุนเวียนที่ได้รับรางวัล
1. กองทุนหลักประกันสุขภาพแห่งชาติ
2. กองทุนพัฒนาระบบสถาบันการเงินเฉพาะกิจ
3. กองทุนเพื่อการพัฒนาระบบสาธารณสุข
2. รางวัลการพัฒนาดีเด่น เป็นรางวัลสําหรับทุนหมุนเวียนที่มีการพัฒนา และปรับปรุงประสิทธิภาพและประสิทธิผลของการดําเนินงานตามเป้าหมายหรือมาตรฐานที่กําหนดไว้ให้ดียิ่งขึ้นอย่างต่อเนื่อง ซึ่งพิจารณาจากเกณฑ์การประเมินผลคะแนนในภาพรวมที่มีคะแนนมากกว่า 4 คะแนน และมีผลต่างคะแนนย้อนหลัง 2 ปีเป็นบวก จํานวน 4 ทุนหมุนเวียน ได้แก่
ประเภทรางวัล ทุนหมุนเวียนที่ได้รับรางวัล
- ประเภทดีเด่น
1. กองทุนส่งเสริมความเท่าเทียมระหว่างเพศ
2. เงินทุนหมุนเวียนในการผลิตพันธุ์ปลา พันธุ์กุ้ง และพันธุ์สัตว์น้ําอื่น ๆ
3. กองทุนประกันสังคม
- ประเภทชมเชย กองทุนหมุนเวียนเพื่อการกู้ยืมแก่เกษตรกรและผู้ยากจน
3. รางวัลประสิทธิภาพด้านการบริหารจัดการดีเด่น เป็นรางวัลสําหรับทุนหมุนเวียนที่มีการบริหารจัดการและปรับปรุงองค์กรที่ครอบคลุมตามกรอบการประเมินด้านการบริหารจัดการทุนหมุนเวียน และด้านการปฏิบัติงานของคณะกรรมการบริหาร ซึ่งพิจารณาจากเกณฑ์การประเมินผลคะแนนรวมด้านการบริหารจัดการทุนหมุนเวียนที่มีผลคะแนนมากกว่า 4 คะแนน จํานวน 5 ทุนหมุนเวียน ได้แก่
ประเภทของการตรวจสอบภายใน ทุนหมุนเวียนที่ได้รับรางวัล
- ทุนหมุนเวียนที่ใช้หน่วยงานตรวจสอบ
1. กองทุนเพื่อการพัฒนาวิทยาศาสตร์และเทคโนโลยีภายในของทุนหมุนเวียนเอง
2. กองทุนหลักประกันสุขภาพแห่งชาติ
3. กองทุนเพื่อการพัฒนาระบบสาธารณสุข
- ทุนหมุนเวียนที่ใช้หน่วยงานตรวจสอบ
1. กองทุนพัฒนาระบบสถาบันการเงินเฉพาะกิจภายในจากหน่วยงานต้นสังกัด
2. เงินทุนหมุนเวียนค่าเครื่องจักรกลของกรมทางหลวง
4. รางวัลผู้บริหารทุนหมุนเวียนดีเด่น เป็นรางวัลที่ยกย่องผู้บริหารทุนหมุนเวียนที่บริหารจัดการทุนหมุนเวียนได้อย่างมีประสิทธิภาพ ประสิทธิผล บรรลุตามเป้าหมาย หรือตามมาตรฐานที่กําหนดได้ในระดับดีขึ้นไป ซึ่งเกณฑ์การประเมินผู้บริหารทุนหมุนเวียนพิจารณาจากการได้รับรางวัลผลการดําเนินงานดีเด่นหรือพัฒนาการดําเนินงานดีเด่น โดยอยู่ในตําแหน่งอย่างน้อย 2 ปี จํานวน 2 ทุนหมุนเวียน ได้แก่
ผู้บริหารทุนหมุนเวียนที่ได้รับรางวัลทุนหมุนเวียน
1. นางสาวกรรณิกา เจริญลักษณ์ ผู้อํานวยการกองส่งเสริมความเท่าเทียมระหว่างเพศ กองทุนส่งเสริมความเท่าเทียมระหว่างเพศ
2. นายสุธัญญ์ ฤทธิขาบ ผู้อํานวยการสํานักบริหารกองทุนเพื่อช่วยเหลือเกษตรกรและรับเรื่องร้องเรียน กองทุนหมุนเวียนเพื่อการกู้ยืมแก่เกษตรกรและผู้ยากจน
ทั้งนี้ สําหรับรางวัลเกียรติยศ เป็นรางวัลสําหรับทุนหมุนเวียนที่ได้รับรางวัลผลการดําเนินงานดีเด่นต่อเนื่อง 3 ปี ไม่มีทุนหมุนเวียนใดได้รับรางวัลในปีนี้
“การมอบรางวัลทุนหมุนเวียนดีเด่นเป็นการสร้างความตระหนักรู้และขวัญกําลังใจให้แก่ทุนหมุนเวียนที่มีผลการปฏิบัติงานดีเด่นในด้านต่าง ๆ ตลอดจนสะท้อนให้เห็นถึงความสําคัญของทุนหมุนเวียนในฐานะเป็นเครื่องมือสําคัญของรัฐบาลในการขับเคลื่อนและยกระดับการพัฒนาเศรษฐกิจ สังคม และคุณภาพชีวิตของประชาชนโดยรวมของประเทศ เพื่อให้ประเทศก้าวไปข้างหน้า ประชาชนมีความเป็นอยู่ที่ดี มีรายได้เพิ่มขึ้น และพัฒนาประเทศไทยไปด้วยกัน” อธิบดีกรมบัญชีกลางกล่าว
ติดตามรับชมคลิปวีดิโอตามลิ๊งค์
https://www.youtube.com/watch?v=HCogeVRjIqY